Likatsin 6 (Art. 6). Tlawakán latá tu lakpuwankán nilá ti natlawanikán taputsanan usu tapulhkawilín, watayá akxni kalakatakí litatlanit, ixlakgchanatkán atunu natlawá akgtúm talakgalhín usu laktanú lakatitúm latamat xakakapulhuwa; lakgchanat xla likgalhtinat natlawakán latá talhkawalinit nak tapakgsin. Lakgchanat xla tamakatsinin namakgantaxtin Pulatamat.
Xlakata natlawakán lakgchanat xla tamakatsinin, Lipulatamatni, Pulatamatni chu Ixkilhpulakni Pulatamatni, latá xlakán kalakgchán tu natatlawá natatokgokgé xalikilhtsukut:|I. Wakg tamakatsinín nemá kgalhí katiwá mapakgsiná, pulatamat chu kgantaxtun xawá limakxtumitapakgsin xalipulatamatni, lakatunu pulatamatni chu putapakgsin laktsú pulatamat likakapulhuwa xawá watayá tlan akgchipawilikán laktsú akxni xlitamakanajlit xaliwakg kakapulhuwa latá talhkawalinit nak tapakgsin. Nakxatamakgachakgxin ja'é lakgchanat namatliwakglhkán ixkilhtsukut xatalankit kakapuluwan.|II. Tamakatsinín nemá lichiwinán xalikstu latamat xawá latá lichiwinán lichatúm namakgtakgalhkán latá talhkawalin chu nemá kamaxtukanít nemá walí tapakgsin.|III. Wakg tachixkuwit, nitaskiní nalipawankán usu makanajlí ixlilakgapaskán nakgalhí nilixokgot litanut nak tamakatsinin kakapulhuwa, xla ixlilakgapaskán osu kalakkaxtlawapalakán ja'é.|IV. Namalakatsukikán tu taskiní nemá nalitanukán nak tamakatsinin xawá lilakkaxtlawatilhat la akxilhpalakán tamaxtut. Ja'é lilakkaxtlawatilhat.|V. Tachixkuwit kamakatiní natamakí ixkapsnatkán nak pulhkawalin pumakín xala chijkú latá tu taklhkawalinít natlawá xawá xalitlawat xla maklakaskinit xakakapulhuwa.|VI. Tapakgsin namakgantaxtí la tachixkuwit kamaktiní nakamakatsinikán kakapulhuwa tamakatsinin nemá xla maklakaskinit xakakapulhuwa nemá nakamaxkikán tachixkuwit.|VII. Xata'akgtsonkgswilit la takaxwalín nak xla litanut nak tamakatsinin xakakapulhuwa nawalinikán xataxokgón talakgalhín latá talhkawalín nak tapakgsin.